钦定古今图书集成/明伦汇编/官常典/第635卷 > 陆亘
## 钦定古今图书集成/明伦汇编/官常典/第635卷 > 陆亘

按《唐书》本传，“亘字景山，苏州吴人。元和三年，策制科
中第，补万年丞，迁太常博士，累迁户部郎中、太常少
卿，历兖蔡虢、苏四州刺史，浙东观察使，徙宣歙。太和
八年卒，年七十一，赠礼部尚书。亘文明严重，所到以
善政称。初为兖州，对延英具陈节度，分兵屯属州，刺
史不能制，故易乱。帝因诏屯士得隶刺史。温州濒海”，
经贼乱，夺官吏半禄代民租，后相沿更以为奸。亘还
官，全禀绳赃罪，吏畏而赖之。